கேள்வி: வளர்ச்சியூக்கத் தடுப்பி பற்றி தகவல் சொல்.
பதில்: File:Somatostatin.svg வளர்ச்சியூக்கத் தடுப்பி (Somatostatin) என்னும் ஒரு புரதம்க்கூற்று இயக்குநீரானது "ஜி"-புரதமிணைந்த வளர்ச்சியூக்கத் தடுப்பி-ஏற்பிகளுடனான செயல்விளைவுகள் மூலமாகவும், பல்வேறு இரண்டாம்பட்ச இயக்குநீர்களின் வெளிப்பாட்டைத் தடுப்பதின் மூலமாகவும், அகச்சுரப்பித் தொகுதி சுரப்புகளைச் சீரமைப்பதிலும் நரம்புத் தொகுதி, உயிரணு பெருக்கம் ஆகிய செயற்பாடுகளைப் பாதிப்பதிலும் பணியாற்றுகின்றது. இந்த வளர்ச்சியூக்கத் தடுப்பியானது வளர் இயக்குநீரைத் தடுக்கும் இயக்குநீர் (growth hormone-inhibiting hormone; GHIH) அல்லது வளர்ச்சியூக்க இயக்குநீர் வெளிப்பாட்டைத் தடுக்கும் காரணி (somatotropin release-inhibiting factor; SRIF) அல்லது வளர்ச்சியூக்க இயக்குநீர் வெளிப்பாட்டைத் தடுக்கும் இயக்குநீர் (somatotropin release-inhibiting hormone) எனவும் அழைக்கப்படுகின்றது. ஒற்றை முன்சார்புரதம் (preproprotein) மாற்று பிளவடைவதால், வளர்ச்சியூக்கத் தடுப்பி இரண்டு செயற்படு வடிவமைப்பு உள்ளது: ஒன்று 14 அமினோ அமிலம், மற்றொன்று 28 அமினோ அமிலம் (புரதமாக்குபவை) காணப்படுகின்றது. அனைத்து முதுகெலும்பி ஆறு வெவ்வேறான (SS1, SS2, SS3, SS4, SS5, SS6) வளர்ச்சியூக்கத் தடுப்பி மரபணு உள்ளன. இத்தகு ஆறு வெவ்வேறான மரபணுக்களும், ஐந்து வெவ்வேறான ஏற்பிகளும் இருப்பதால், வளர்ச்சியூக்கத் தடுப்பியானது பலதரப்பட்ட செயற்பாடுகளைக் கொண்டிருக்க ஏதுவாகிறது மனிதர் இதற்கு ஒரேயொரு மரபணு (SST) மட்டுமே உள்ளது.